钦定古今图书集成/明伦汇编/氏族典/第397卷 > 李材
## 钦定古今图书集成/明伦汇编/氏族典/第397卷 > 李材

按《明外史李材传》：“材字孟诚，丰城人。父尚书遂材，举
嘉靖四十一年进士，授刑部主事。自以学未成，乞假
归。访唐枢、王畿、钱德洪于浙，与问难。隆庆中，还朝，率
僚友讲学。由兵部郎中迁广东佥事，进副使，迁云南
按察使，擢右佥都御史，巡抚郧阳。材好讲学，遣部卒
供生徒役，卒多怨。又徇诸生请，改参将公署为学宫。”
参将米万春讽卒，梅林等大噪，入城纵囚，毁诸生庐。
有诏勘征缅功，御史苏鄼言材虚张功伐。帝怒，特旨
斩；幽系五年，论救者众，命戍镇海卫；赦还，卒。学者称
“见罗先生。”